CELEX: 52007HB0017
Language: mt
Date: 2007-11-29 00:00:00
Title: Rakkomandazzjoni tal-Bank Ċentrali Ewropew tad- 29 ta' Novembru 2007 lill-Kunsill ta' l-Unjoni Ewropea dwar l-awdituri esterni tal-Bank Ċentrali ta' Malta (BĊE/2007/17)

15.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 304/1
            
         
      RAKKOMANDAZZJONI TAL-BANK ĊENTRALI EWROPEW
   
   tad-29 ta' Novembru 2007
   lill-Kunsill ta' l-Unjoni Ewropea dwar l-awdituri esterni tal-Bank Ċentrali ta' Malta
   (BĊE/2007/17)
   (2007/C 304/01)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn issa 'l quddiem “l-Istatut tas-SEBĊ”), u b'mod partikolari l-Artikolu 27.1,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali ta' l-Eurosistema huma vverifikati minn awdituri esterni indipendenti rrikkmandati mill-Kunsill Governattiv tal-BĊE u approvati mill-Kunsill ta' l-Unjoni Ewropea.
            
         
               (2)
            
            
               Bis-saħħa ta' l-Artikolu 1 tad-Deċiżjoni tal-Kunsill 2007/504/KE ta' l-10 ta' Lulju 2007 skond l-Artikolu 122(2) tat-Trattat dwar l-adozzjoni minn Malta tal-valuta waħda fl-1 ta' Jannar 2008 (1), Malta issa tissodisfa l-kundizzjonijiet meħtieġa għall-adozzjoni ta' l-euro, u d-deroga favur ta' Malta msemmija fl-Artikolu 4 ta' l-Att ta' l-Adeżjoni ta' l-2003 hija abrogata b'effett mill-1 ta' Jannar 2008.
            
         
               (3)
            
            
               Bis-saħħa ta' l-Artikolu 20 ta' l-Att kif emendat dwar il-Bank Ċentrali ta' Malta, li jidħol fis-seħħ fl-1 ta' Jannar 2008, l-istqarrijiet finanzjarji annwali tal-Bank Ċentrali ta' Malta huma vverifikati skond l-Artikolu 27 ta' l-Istatut tas-SEBĊ.
            
         
               (4)
            
            
               Il-Bank Ċentrali ta' Malta għażel lil PricewaterhouseCoopers u Ernst & Young bħala l-awdituri esterni indipendenti konġunti għas-sena finanzjarja 2008,
            
         ADOTTA DIN IR-RAKKOMANDAZZJONI:
   Huwa rrikkmandat li PricewaterhouseCoopers u Ernst & Young għandhom jinħatru bħala l-awdituri esterni konġunti tal-Bank Ċentrali ta' Malta għas-sena finanzjarja 2008.
   
      Magħmula fi Frankfurt am Main, fid-29 ta' Novembru 2007.
      
         
            Il-President tal-BĊE
         
         Jean-Claude TRICHET
         
      
   
   
      (1)  ĠU L 186, 18.7.2007, p. 29.